
A Kínai Népköztársaság szuverenitás felfogásának hatásai a kínai külpolitikára

Dolgozatunk célja, hogy bemutassuk a Kínai Népköztársaság szuverenitásról alkotott felfogásának kínai külpolitikára gyakorolt hatásait. Elemzésünk során egy általunk létrehozott modellben vizsgáljuk témánkat az érdek, szuverenitás és külpolitika hármasában. Dolgozatunkban az alábbi kérdésekre keressük a választ: Milyen összefüggések találhatók a kínai szuverenitásról alkotott felfogás és a külpolitika döntéshozatal között? Hatással volt-e a szuverenitásról alkotott kép nemzetközi változása Kínára? Valamint, hogy változóban van-e a kínai szuverenitás felfogás, és az ezzel összefüggésben lévő külpolitika? Dolgozatunk során vizsgáljuk a szuverenitás nemzetközi képét, Kína szuverenitás képét és külpolitikáját, valamint részletesen megvizsgáljuk a témánk szempontjából fontos példának minősülő Kelet- Timor és Szudán esetét.



